Salveste sõnul on diakoonia lähtekohaks Jumala armastus, mis avaldub usus ja ligimesearmastuses. «Diakoonia on usu nähtav  avaldus. Vastutus diakoonia rakendamise eest on kogu kirikul ja igal kristlasel, kuid eriline vastutus selle eest on diakooniatööl. Diakooniatöö praktika ja meetodid muutuvad ajas ja ruumis vastavalt vajadustele. Iga kogudus peab kandma oma diakoonilist vastutust, tehes seda oma ressurssidest lähtuvalt,» sõnab Salveste.